EkBass/fiwiki-20250220-pages-articles huggingface dataset:
Hetan Majatalo

Hetan Majatalo on Lapin läänin vanhin toiminnassa oleva, samassa perheessä ja suoraan alenevassa sukupolvessa pysynyt matkailualan perheyritys, joka toimii nyt jo neljännessä sukupolvessa. Hotelli Hetan Majatalo on samalla Enontekiön uusin hotelli. == Historia == Anna Kreeta ja Fredrik Vuontisjärvi avasivat matkailijoille majatalon kotiinsa vuonna 1924Hetan Majatalo toiminut 85 vuotta; YLE 25.5.2012. Lapin sodan jälkeen Retriikin mäki tuhoutui täysin. Kreetan ja Vuontisjärven lapset perustivat kaupan ja kestikievarin, joka sai Suomen viimeiset kestikievarioikeudet. Kauppa suljettiin 1970-luvulla. Toinen sukupolvenvaihdos tehtiin ja uudet omistajat rakensivat hotellirakennuksen majatalon välittömään läheisyyteen.Hetan majatalon viralliset kotisivut, viitattu 11.4.2014, == Sijainti == Majatalo sijaitsee Enontekiön kirkonkylän keskustassa. Se on sijainnut koko ajan samalla mäellä, jota kutsutaan Reetrikin mäeksi. Lapin sodassa lähes kaikki Hetan kylän talot paloivat, mutta Kalle ja Maija rakensivat Majatalon samalle paikalle. Pihapiirissä on Hetan ensimmäinen uudisrakennus, pikkupirtti, sekä hotellirakennusta lukuun ottamatta kaikki pihan rakennukset on tehty heti sodan jälkeen. ==Katso myös== * Ounasloma == Lähteet == == Aiheesta muualla == * Kotisivut * Majatalon blogi Luokka:Suomalaiset perheyritykset Luokka:Enontekiö
Antonio Franco

Antonio Franco (s. 24. maaliskuuta 1937 Puglianello, Italia) on roomalaiskatolinen arkkipiispa, joka on luonut uran Pyhän istuimen diplomaattina. Hänet vihittiin papiksi Telese o Cerreto Sannitan hiippakuntaan 10. heinäkuuta 1960. Hänet nimitettiin Gallesiumin titulaariarkkipiispaksi ja apostoliseksi nuntiukseksi Ukrainaan 28. maaliskuuta 1992. Piispaksi vihkiminen seurasi 26. huhtikuuta. Pääkonsekraattorina toimi paavi Johannes Paavali II, jota avustivat Franciszek Macharski ja Angelo Sodano.Catholic- Hierarchy.org: Archbishop Antonio Franco Franco sai 6. huhtikuuta 1999 nimityksen apostoliseksi nuntiukseksi Filippiineille ja sitten 21. tammikuuta 2006 Israeliin ja Kyprokselle. 21. tammikuuta 2006 hänet nimitettiin lisäksi apostoliseksi delegaatiksi Jerusalemiin ja Palestiinaan. == Lähteet == Luokka:Italialaiset piispat Luokka:Katoliset arkkipiispat Luokka:Pyhän istuimen diplomaatit Luokka:Vuonna 1937 syntyneet Luokka:Elävät henkilöt
Ramon B. Villena

Ramon B. Villena (s. 16. maaliskuuta 1939 Reina Mercedes) on filippiiniläinen roomalaiskatolinen piispa. Hänet vihittiin papiksi 30. maaliskuuta 1963 ja nimitettiin Tagumin hiippakunnan vihkipiispaksi sekä Tuccin titulaaripiispaksi 16. maaliskuuta 1982. Piispaksi vihkiminen seurasi 2. heinäkuuta. Pääkonsekraattorina toimi Bruno Torpigliani, jota avustivat Teodulfo Sabugal Domingo ja Pedro Rosales Dean.Catholic-Hierarchy.org: Bishop Ramon B. Villena Villena sai 17. elokuuta 1985 nimityksen Bayombongin koadjuuttoripiispaksi, ja 15. syyskuuta 1986 hänestä tuli sen piispa. == Lähteet == Luokka:Filippiiniläiset papit Luokka:Katoliset piispat Luokka:Vuonna 1939 syntyneet Luokka:Elävät henkilöt
Teodulfo Sabugal Domingo

Teodulfo Sabugal Domingo (5. syyskuuta 1910 Baggao – 3. kesäkuuta 2002) oli filippiiniläinen roomalaiskatolinen arkkipiispa. Hänet vihittiin papiksi Tuguegaraon hiippakuntaan 3. huhtikuuta 1938 ja nimitettiin sen johtoon 29. huhtikuuta 1957. Piispaksi vihkiminen seurasi 2. heinäkuuta. Pääkonsekraattorina toimi Egidio Vagnozzi, jota avustivat Alejandro Olalia ja Peregrin de la Fuente Néstar.Catholic-Hierarchy.org: Archbishop Teodulfo Sabugal Domingo Domingo sai 21. syyskuuta 1974 nimityksen Tuguegaraon arkkipiispaksi, jona hän toimi, kunnes jäi eläkkeelle 31. tammikuuta 1986. Hän osallistui Vatikaanin toiseen kirkolliskokoukseen. == Lähteet == Luokka:Filippiiniläiset papit Luokka:Katoliset arkkipiispat Luokka:Vuonna 1910 syntyneet Luokka:Vuonna 2002 kuolleet
Bernard Arnault

Bernard Arnault (s. 5. maaliskuuta 1949 Roubaix, Ranska) on ranskalainen liikemies. Hän on ylellisyystuotteita valmistavan LVMH:n toimitusjohtaja ja omistaa yhtiöstä noin kolmasosan. Arnault’n omaisuuden arvo ylitti kesäkuussa 2019 sadan miljardin dollarin rajan kolmantena ihmisenä maailmassa ja ensimmäisenä Euroopassa. Vuonna 2022 talouslehti Forbes ilmoitti Arnault’n olevan maailman rikkain henkilö. Hän säilytti tittelinsä vuonna 2023, jolloin hänen omaisuudekseen arvioitiin 211 miljardia dollaria. == Ura == Arnault syntyi yrittäjäperheeseen. Hän kävi École polytechnique -insinöörikoulun ja työskenteli perheensä rakennus- ja kiinteistöyrityksessä valmistumisensa jälkeen. Vuonna 1981 sosialistien valtaannousun jälkeen Arnault muutti vaimoineen ja lapsineen Yhdysvaltoihin ja jatkoi rakennusyrittämistä Palm Beachissa Floridassa. Arnault palasi Ranskaan vuonna 1983 ja osti Boussac- tekstiiliyrityksen, johon Christian Dior -brandi kuului. Vuonna 1989 Arnault onnistui saamaan omistukseensa Louis Vuittonin, ja hän nosti sekä Diorin että Vuittonin liiketoiminnan kansainvälisesti menestyväksi. 1990-luvulla Arnault osti useita luksusmerkkejä kuten Givenchy, TAG Heuer ja Sephora, sekä useita alkoholimerkkejä. Forbes nimesi Arnault’n vuoden 2012 muotihenkilöksi (”Fashion’s Person Of The Year”). Vuonna 2014 valmistui Arnault’n rakennuttama Luis Vuitton -säätiön taidemuseo. Notre-Damen tulipalon jälkeen Arnault'n perhe ja LVMH lahjoittivat kirkon entisöintiin 200 miljoonaa euroa. == Yksityiselämä == Arnault asuu Pariisissa. Hän on toista kertaa naimisissa ja hänellä on viisi lasta. Nuoruudessaan Arnault opiskeli pianonsoittoa, ja myös hänen vaimonsa ja äitinsä ovat pianisteja. Vuonna 2012 Arnault'n kerrottiin pyrkivän hankkimaan Belgian kansalaisuutta, mutta ilmoitti vuotta myöhemmin luopuneensa ajatuksesta, ja sanoi, ettei pyrkinyt hankkimaan kansalaisuutta vain välttääkseen verojen maksamista Ranskaan. == Kunnianosoituksia == * Kunnialegioona (Ranska, 2011) * Ordre des Arts et des Lettres (Ranska) * Italian tasavallan ansioritarikunta (Italia, 2006) * Brittiläisen imperiumin ritarikunta (Yhdistynyt kuningaskunta, 2012) * Puškin-mitali (Venäjä, 2017) == Lähteet == == Aiheesta muualla == * Luokka:Ranskalaiset liikemiehet Luokka:Ranskalaiset miljardöörit Luokka:Vuonna 1949 syntyneet Luokka:Elävät henkilöt
Se käy kuin leikiten

Se käy kuin leikiten (It’s a Gift, televisioesityksissä käytetty myös nimeä Sehän käy kuin leikiten) on Norman Z. McLeodin ohjaama yhdysvaltalainen komediaelokuva vuodelta 1934. Elokuvan päätähtenä on koomikko W. C. Fields. Fields esittää siinä sekatavarakauppiasta nimeltä Harold Bissonette, jonka haaveena on tulla kalifornialaisen appelsiinifarmin omistajaksi. Bissonetten valittavaa vaimoa näyttelee Kathleen Howard. Myös Baby LeRoy esiintyy elokuvassa pikkulapsen roolissa. Monet elokuvan sketseistä olivat saaneet alkunsa W. C. Fieldsin vaudeville-esityksistä. Se käy kuin leikiten nimettiin vuonna 2010 yhdysvaltalaiseen National Film Registry -arkistoon.Complete National Film Registry Listing, National Film Preservation Board, Library of Congress. Viitattu 5.7.2016. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * Luokka:Vuoden 1934 yhdysvaltalaiset elokuvat Luokka:Yhdysvaltalaiset komediaelokuvat Luokka:Norman Z. McLeodin ohjaamat elokuvat Luokka:Yhdysvaltalaiset mustavalkoelokuvat
Alejandro Olalia

Alejandro Ayson Olalia (26. helmikuuta 1913 Bacolor – 2. tammikuuta 1973) oli filippiiniläinen roomalaiskatolinen arkkipiispa. Hänet vihittiin papiksi 23. maaliskuuta 1940 ja nimitettiin Tuguegaraon hiippakunnan koadjuuttoripiispaksi sekä Zelan titulaaripiispa 14. toukokuuta 1949. Piispaksi vihkiminen seurasi 25. heinäkuuta. Pääkonsekraattorina toimi Constancio Jurgens, jota avustivat Rufino Jiao Santos ja Cesare Marie Guerrero.Catholic-Hierarchy.org: Archbishop Alejandro Olalia Olaliasta tuli 6. toukokuuta 1950 Tuguegaraon piispa. Hänet nimitettiin 28. joulukuuta 1953 Lipan piispaksi ja 20. kesäkuuta 1972 sen arkkipiispaksi, jona hän toimi loppuikänsä. Hän osallistui Vatikaanin toiseen kirkolliskokoukseen. == Lähteet == Luokka:Filippiiniläiset papit Luokka:Katoliset arkkipiispat Luokka:Vuonna 1913 syntyneet Luokka:Vuonna 1973 kuolleet
The Amazing Spider-Man

The Amazing Spider-Man on yhdysvaltalainen Marvel Comicsin julkaisema sarjakuva, jossa esiintyy fiktiivinen supersankari Hämähäkkimies (). Sarjakuvan historia alkaa vuoden 1963 maaliskuusta, jolloin sitä alettiin julkaista ensimmäistä kuukausittaisena sarjakuvalehtenä. Hämähäkkimies oli tehnyt ensiesiintymisensä Marvel Comicsin Amazing Fantasy -lehdessä ennen kuin hahmo sai oman lehtensä. Sarjakuvalehden nimeä kantava elokuva julkaistiin Yhdysvalloissa 3. heinäkuuta 2012. ==Lähteet== Luokka:Hämähäkkimies Luokka:Supersankarisarjakuvat
Zanoni Demettino Castro

Zanoni Demettino Castro (s. 23. tammikuuta 1962 Vitória da Conquista) on brasilialainen roomalaiskatolinen piispa. Hänet vihittiin papiksi Vitória da Conquistan hiippakuntaan 28. joulukuuta 1986 ja nimitettiin São Mateusin piispaksi 3. lokakuuta 2007. Piispaksi vihkiminen seurasi 24. marraskuuta. Pääkonsekraattorina toimi Geraldo Lyrio Rocha, jota avustivat Celso José Pinto da Silva ja Aldo Gerna. Demettino Castro asetettiin virkaansa 15. joulukuuta.Catholic-Hierarchy.org: Bishop Zanoni Demettino Castro == Lähteet == Luokka:Brasilialaiset papit Luokka:Katoliset piispat Luokka:Vuonna 1962 syntyneet Luokka:Elävät henkilöt
Aldo Gerna

Aldo Gerna (s. 7. toukokuuta 1931) on italialaissyntyinen, Brasiliassa toiminut roomalaiskatolinen piispa. Hänet vihittiin Comboni-lähetyssaarnaajien papiksi 22. joulukuuta 1956 ja nimitettiin São Mateusin piispaksi 18. toukokuuta 1971. Piispaksi vihkiminen seurasi 1. elokuuta. Pääkonsekraattorina toimi João Batista da Mota e Albuquerque, jota avustivat Luís Gonzaga Peluso ja Quirino Adolfo Schmitz.Catholic-Hierarchy.org: Bishop Aldo Gerna, M.C.C.I. Gerna jäi eläkkeelle 3. lokakuuta 2007. == Lähteet == Luokka:Italialaiset piispat Luokka:Katoliset piispat Luokka:Vuonna 1931 syntyneet Luokka:Elävät henkilöt
Peregrin de la Fuente Néstar

Peregrin de la Fuente Néstar (30. huhtikuuta 1899 – 14. toukokuuta 1966) oli espanjalaissyntyinen, Filippiineillä toiminut roomalaiskatolinen piispa. Hänet vihittiin dominikaanien papiksi 10. kesäkuuta 1924 ja nimitettiin Batanes and the Babuyan Islandsin prelaatiksi sekä Mylasan titulaaripiispaksi 2. heinäkuuta 1951. Piispaksi konsekroinnin suoritti 29. syyskuuta Egidio Vagnozzi, jota avustivat Alejandro Olalia ja Rufino Jiao Santos.Catholic- Hierarchy.org: Bishop Peregrin de la Fuente Néstar, O.P. De la Fuente Néstar osallistui Vatikaanin toiseen kirkolliskokoukseen ja kuoli 67-vuotiaana virassa. == Lähteet == Luokka:Espanjalaiset papit Luokka:Filippiiniläiset papit Luokka:Katoliset piispat Luokka:Vuonna 1899 syntyneet Luokka:Vuonna 1966 kuolleet
Geraldo Lyrio Rocha

Geraldo Lyrio Rocha (14. maaliskuuta 1942 Fundão – 26. heinäkuuta 2023 Altamira) oli brasilialainen roomalaiskatolinen arkkipiispa. Hänet vihittiin papiksi Vitórian arkkihiippakuntaan 15. elokuuta 1967 ja nimitettiin sen vihkipiispaksi sekä Thelepten titulaaripiispaksi 14. maaliskuuta 1984. Piispaksi vihkiminen seurasi 31. toukokuuta. Pääkonsekraattorina toimi Silvestre Luís Scandián, jota avustivat Arnaldo Ribeiro ja Florentino Zabalza Iturri.Catholic-Hierarchy.org: Archbishop Geraldo Lyrio Rocha Lyrio Rocha sai 23. huhtikuuta 1990 nimityksen Colatinan piispaksi, 16. tammikuuta 2002 Vitória da Conquistan arkkipiispaksi ja 11. huhtikuuta 2007 Marianan arkkipiispaksi, joksi hänet asetettiin 23. kesäkuuta. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1942 syntyneet Luokka:Vuonna 2023 kuolleet
Décio Zandonade

Décio Zandonade (s. 2. joulukuuta 1942 Venda Nova do Imigrante) on brasilialainen roomalaiskatolinen piispa. Hänestä tuli salesiaani 16. tammikuuta 1967, ja hän sai pappisvihkimyksensä 11. joulukuuta 1972. Hänet nimitettiin Belo Horizonten arkkihiippakunnan vihkipiispaksi ja Gemellae in Byzacenan titulaaripiispaksi 11. joulukuuta 1996. Piispaksi konsekroinnin suoritti 2. helmikuuta 1997 Serafim Fernandes de Araújo, jota avustivat Onofre Cândido Rosa ja Luiz Mancilha Vilela.Catholic-Hierarchy.org: Bishop Décio Zandonade, S.D.B. Zandonade sai 14. toukokuuta 2003 nimityksen Colatinan piispaksi. == Lähteet == Luokka:Brasilialaiset papit Luokka:Katoliset piispat Luokka:Vuonna 1942 syntyneet Luokka:Elävät henkilöt
Douglas B-18 Bolo

Douglas B-18 Bolo on ennen toista maailmansotaa Yhdysvalloissa käyttöön otettu keskiraskas pommikone. Konetyypin määrittely ja tuotantotilaukset tehtiin vuoden 1936 tammikuussa. Alkusarjan tuotanto käsitti 133 konetta.Mondey: s. 110 Konetyypin rakenne perustui varsin pitkälle saman valmistajan matkustajakonetyyppeihin DC-2 ja DC-3. Voimanlähde oli 2 × Wright R-1820-53 Cyclone -tyyppiset tähtimoottorit. Teho oli tuhat hevosvoimaa. Myöhemmin konetta valmistettiin kahdessa tuotantosarjassa kaikkiaan 217 koneyksilöä. Koneen huippunopeus oli 346 km/h ja lakikorkeus 7 285 metriä. Pommikuormaa kone pystyi kuljettamaan maksimissaan 2 948 kilogrammaa. Puolustusaseina oli eri ampumoihin sijoitetut kolme 7,62 mm konekivääriä, jotka olivat eri ampumoissa jokainen. Konetyyppi vedettiin etulinjan käytöstä vuoteen 1942 mennessä ja korvattiin lähinnä Boeing B-17:llä. Sitä saatettiin käyttää kuitenkin sukellusveneitä vastaan tehdyssä toiminnassa (ASW).Mondey: s. 111 ==Lähteet== *Mondey, David: The Hamlyn Concise Guide to American Aircraft of World War II, Chartwell Books, Lontoo Englanti ISBN 0-7858-1361-6 (s. 110–111) ===Viitteet=== == Aiheesta muualla == B-18 Bolo Luokka:Yhdysvaltalaiset pommikoneet Luokka:1930-luvun pommikoneet
Brandon Marshall

Brandon Marshall (s. 23. maaliskuuta 1984, Pittsburgh, Pennsylvania) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän on pelannut 13 kautta NFL-liigassa. Tällä hetkellä Marshallilla ei ole pelaajasopimusta minkään seuran kanssa. Marshall on valittu urallaan kuusi kertaa NFL:n tähdistöotteluun Pro Bowliin. Marshall kärsii epävakaasta persoonallisuudesta, joka luokitellaan vakavaksi persoonallisuushäiriöksi. ==NFL-ura== Denver Broncos varasi Keski-Floridan yliopistossa pelanneen Marshallin NFL:n varaustilaisuudessa vuonna 2006, tilaisuuden neljännellä kierroksella. Hän pelasi Denverissä neljän kauden ajan, kunnes tuli kaupatuksi Miami Dolphinsin joukkueeseen. Seuraavat kaksi kautta Marshall vietti Miamissa, kunnes hänet myytiin jälleen, tällä kertaa Chicago Bearsiin. Marshall pelasi Chicagossa kolme kautta, jonka jälkeen hänet kaupattiin New York Jetsiin. Marshall pelasi Jetsissä vain kauden, sillä joukkue aloitti kokoonpanon uudelleenrakentamisen ja osti vanhojen pelaajien sopimuksia ulos keväällä 2017. Pian Marshall teki kaksivuotisen sopimuksen New York Giantsin kanssa. Marshall loukkasi nilkkansa kaudella 2017 ja pelasi vain viisi ottelua. Giants purki hänen sopimuksensa kauden jälkeen ja Marshall siirtyi yksivuotisella sopimuksella Seattle Seahawksiin. Hänen sopimuksensa purettiin kuuden ottelun jälkeen. Marshall teki sopimuksen vielä New Orleans Saintsin kanssa, mutta ei saanut ollenkaan peliaikaa joukkueessa ja sopimus purettiin kuukauden kuluttua. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1984 syntyneet Luokka:Elävät henkilöt
Tom Gustafsson

Tom Gustafsson (s. 7. lokakuuta 1976 Turku) on suomalainen uransa lopettanut koripalloilija. == Ura == Gustafsson aloitti pääsarjakoripallon vuonna 1993 Lahden NMKY:n paidassa. Suomesta hän siirtyi pelaamaan yliopistokoripalloa Buffalon yliopistoon, josta hän jatkoi yhden kauden jälkeen itävaltalaiseen BK Klosterneuburgiin. Gustafsson palasi kotimaahan vuonna 1999 ja pelasi loppu- uransa aina vuoteen 2005 asti Namika Lahdessa. Vuonna 2008 hän teki paluun kahdeksan ottelun ajaksi pääsarjatasolle Lahden paidassa. == Yksityiselämä == Gustafsson on ollut vuodesta 2012 naimisissa hiihtäjä Aino-Kaisa Saarisen kanssa. Heillä on kaksi lasta. == Lähteet == == Aiheesta muualla == *Suomen Koripalloliitto Luokka:Suomalaiset koripalloilijat Luokka:Vuonna 1976 syntyneet Luokka:Elävät henkilöt
Çağla Büyükakçay

Çağla Büyükakçay (s. 28. syyskuuta 1989 Adana) on turkkilainen tennispelaaja. Parhaimmillaan hän on ollut kaksinpelissä WTA-listan sijalla 82 huhtikuussa 2016. Hän on voittanut urallaan yhden WTA-turnauksen kaksinpelissä. Büyükakçay aloitti tenniksenpeluun 8-vuotiaana. Hänen valmentajanaan toimii Can Uner. Huhtikuussa 2016 Büyükakçay saavutti uransa ensimmäisen WTA-turnausvoiton päihitettyään Istanbulin turnauksen loppuottelussa Danka Kovinićin. Turnauksen jälkeen Büyükakçay nousi ensimmäistä kertaa urallaan maailmanlistan 100 parhaan joukkoon. Hän oli ensimmäinen turkkilaisnainen, joka saavutti WTA- turnauksen välieräpaikan, finaalipaikan ja lopulta turnausvoiton. Ranskan avoimissa 2016 Büyükakçay teki historiaa voittamalla ensimmäisenä turkkilaisnaisena Grand Slam -kaksinpeliottelun. Hän ja toinen turkkilaisnainen İpek Soylu olivat myös kaikkien aikojen ensimmäiset Turkkia edustaneet naispelaajat Grand Slam -turnauksessa. Hän voitti turnauksen avauskierroksella Aljaksandra Sasnovitšin. Toisella kierroksella hän hävisi Anastasija Pavljutšenkovalle. == Lähteet == == Aiheesta muualla == * * Luokka:Turkkilaiset tennispelaajat Luokka:Vuonna 1989 syntyneet Luokka:Elävät henkilöt
Jay Cutler (amerikkalaisen jalkapallon pelaaja)

Jay Christopher Cutler (s. 29. huhtikuuta 1983 Santa Claus, Indiana) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Hän pelasi urallaan 12 kautta NFL-liigassa edustaen Denver Broncosia, Chicago Bearsia ja Miami Dolphinsia. Cutler valittiin urallaan kerran NFL:n tähdistöotteluun Pro Bowliin. ==NFL-ura== Denver Broncos varasi Vanderbiltin yliopiston joukkueessa yliopistojalkapalloa pelanneen Cutlerin vuoden 2006 NFL:n varaustilaisuuden ensimmäisellä kierroksella, 11. pelaajana. Hän pelasi Denverissä kolmen kauden ajan, kunnes tuli kaupatuksi Chicago Bearsin riveihin. Hän edusti Bearsia kahdeksan kauden ajan, kunnes toukokuussa 2017 hän ilmoitti lopettavansa pelaajauransa. Kuitenkin kolme kuukautta myöhemmin hän elokuussa 2017 hän teki yksivuotisen sopimuksen Miami Dolphinsiin, jonka pelinrakentaja Ryan Tannehill oli loukkaantunut. ==Muuta== Cutler on kihloissa näyttelijä Kristin Cavallarin kanssa. Ensimmäisen kerran he kihlautuivat huhtikuussa 2011, mutta erosivat myöhemmin palatakseen pian taas yhteen. Pariskunta ilmoitti tammikuussa 2012 odottavansa ensimmäistä lastaan. Cutler sairastaa tyypin I diabetestä eli ns. "nuoruusiän diabetestä". Sairaus vaatii päivittäisiä insuliinipistoksia. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1983 syntyneet Luokka:Elävät henkilöt
Jaakko Piironen

Jaakko Piironen (11. helmikuuta 1928 Leppävirta – 15. heinäkuuta 2012 Helsinki)Jaakko Piironen, Muistokirjoitus (tilaajille) Hs.fi 9.8.2012 oli metsänhoitaja ja Metsähallituksen pääjohtaja. Hän hoiti tätä virkaa 1986–1992. Piironen kuoli 84 vuoden ikäisenä.Juha Vuohelainen, Metsähallituksen ex- pääjohtaja Jaakko Piironen on kuollut, Yle.fi/uutiset ==Teokset== * Jaakko Piironen, Elämän muotoa ja ponnisteluja - Muistelmia vuosilta 1970-1992, Jaakko Piironen ja Metsähallitus, 2002 ==Lähteet== ==Aiheesta muualla== * Kuka kukin on 1978 Helsinki Otava 1978 (Runeberg.org) Luokka:Metsähallituksen johtajat Luokka:Suomalaiset metsänhoitajat Luokka:Vuonna 1928 syntyneet Luokka:Vuonna 2012 kuolleet
Laurentiuslainen kokoelma

Laurentiuslainen kokoelma tai Laurentiuksen kronikka on tähän päivään asti säilynyt kronikkakokoelma, joka sisältää vanhimman Nestorin kronikan ja sen myöhäisemmät versiot. Se sisältää lähinnä Pohjois-Venäjän alueen historiaa. Kokoelman kopioi Laurentius-niminen munkki Nižni Novgorodista vuonna 1377 Dmitri Konstantinovitšille, joka oli Suzdalin prinssi. Tämän kopion Laurentius teki sittemmin hävinneestä kokoelmasta, joka oli koottu suuriruhtinas Mihail Jaroslavitšille vuonna 1305. Teos jatkaa kronologiaa aina vuoteen 1305 asti, mutta jostain syystä vuodet 898–922, 1263–83 ja 1288–9 puuttuvat. Kreivi Aleksei Musin-Puškin sai laurentiuslaisen kokoelman haltuunsa vuonna 1792 ja lahjoitti sen Venäjän kansalliskirjastoon Pietariin. == Aiheesta muualla == *Skannatut sivut tekstistä (venäjäksi) *Vuoden 1377 version skannatut sivut (venäjäksi) Luokka:Venäjän historia Luokka:Kronikat Luokka:1300-luvun kirjat
Aloísio Jorge Pena Vitral

Aloísio Jorge Pena Vitral (s. 23. huhtikuuta 1955 Rio de Janeiro) on brasilialainen roomalaiskatolinen piispa. Hänet vihittiin papiksi Belo Horizonten arkkihiippakuntaan 18. tammikuuta 1986 ja nimitettiin sen vihkipiispaksi sekä Thubursicum-Buren titulaaripiispaksi 11. helmikuuta 2006. Piispaksi vihkiminen seurasi 25. maaliskuuta. Pääkonsekraattorina toimi Walmor Oliveira de Azevedo, jota avustivat Décio Zandonade ja Sebastião Roque Rabelo Mendes.Catholic-Hierarchy.org: Bishop Aloísio Jorge Pena Vitral Pena Vitral sai 25. marraskuuta 2009 nimityksen Teófilo Otonin piispaksi. == Lähteet == Luokka:Brasilialaiset papit Luokka:Katoliset piispat Luokka:Vuonna 1955 syntyneet Luokka:Elävät henkilöt
Cristiano Portela de Araújo Pena

Cristiano Portela de Araújo Pena (11. elokuuta 1913 Rio de Janeiro – 2. elokuuta 2000) oli brasilialainen roomalaiskatolinen piispa. Hänet vihittiin papiksi 18. syyskuuta 1937 ja nimitettiin Divinópolisin hiippakunnan johtoon 19. helmikuuta 1959. Piispaksi vihkiminen seurasi 17. toukokuuta. Pääkonsekraattorina toimi Armando Lombardi, jota avustivat João Resende Costa ja Geraldo María de Morais Penido.Catholic-Hierarchy.org: Bishop Cristiano Portela de Araújo Pena Portela de Araújo Pena osallistui Vatikaanin toiseen kirkolliskokoukseen. Hän erosi tehtävistään Divinópolisin piispana 26. maaliskuuta 1979. == Lähteet == Luokka:Brasilialaiset papit Luokka:Katoliset piispat Luokka:Vuonna 1913 syntyneet Luokka:Vuonna 2000 kuolleet
Joaquim Giovanni Mol Guimarães

Joaquim Giovanni Mol Guimarães (s. 6. tammikuuta 1960 Ponte Nova) on brasilialainen roomalaiskatolinen piispa. Hänet vihittiin salesiaanien papiksi 16. heinäkuuta 1988. Vuonna 1992 hänet inkardinoitiin papiksi Belo Horizonten arkkihiippakuntaan, ja 11. helmikuuta 2006 hänet nimitettiin sen vihkipiispaksi ja Galtellin titulaaripiispaksi. Piispaksi vihkiminen seurasi 25. maaliskuuta. Pääkonsekraattorina toimi Walmor Oliveira de Azevedo, jota avustivat Décio Zandonade ja Sebastião Roque Rabelo Mendes.Catholic- Hierarchy.org: Bishop Joaquim Giovanni Mol Guimarães == Lähteet == Luokka:Brasilialaiset papit Luokka:Katoliset piispat Luokka:Vuonna 1960 syntyneet Luokka:Elävät henkilöt
André Haddad

André Haddad BS (20. syyskuuta 1930 – 13. joulukuuta 2017) oli libanonilainen arkkipiispa. Hänet vihittiin papiksi 13. kesäkuuta 1954 ja nimitettiin Zahleh e Furzolin arkkieparkian johtoon 14. kesäkuuta 1983. Piispaksi vihkiminen seurasi 7. elokuuta. Pääkonsekraattorina toimi Maximos V Hakim, jota avustivat Nicolas Hajj ja Saba Youakim.Catholic-Hierarchy.org: Archbishop André Haddad, B.S. Haddad jäi eläkkeelle 24. kesäkuuta 2010. == Lähteet == Luokka:Libanonilaiset papit Luokka:Katoliset arkkipiispat Luokka:Vuonna 1930 syntyneet Luokka:Vuonna 2017 kuolleet
Geraldo María de Morais Penido

Geraldo María de Morais Penido (6. syyskuuta 1918 – 15. marraskuuta 2002) oli brasilialainen roomalaiskatolinen arkkipiispa. Hänet vihittiin papiksi Belo Horizonten arkkihiippakuntaan 4. huhtikuuta 1942 ja nimitettiin sen vihkipiispaksi sekä Avissan titulaaripiispaksi 10. maaliskuuta 1956. Piispaksi vihkiminen seurasi 11. toukokuuta. Pääkonsekraattorina toimi Antônio dos Santos Cabral, jota avustivat Helder Pessoa Câmara ja Luis do Amaral Mousinho.Catholic-Hierarchy.org: Archbishop Geraldo María de Morais Penido De Morais Penido sai 30. marraskuuta 1957 nimityksen Juiz de Foran koadjuuttoripiispaksi, ja 9. kesäkuuta 1958 hänestä tuli sen piispa. 14. huhtikuuta 1962 hän sai nimityksen Juiz de Foran arkkipiispaksi. 1. joulukuuta 1977 hän sai nimityksen Aparecidan koadjuuttoriarkkipiispaksi; 18. syyskuuta 1982 hänestä tuli sen arkkipiispa. Hän jäi eläkkeelle 12. heinäkuuta 1995. De Morais Penido osallistui Vatikaanin toiseen kirkolliskokoukseen. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1918 syntyneet Luokka:Vuonna 2002 kuolleet
Eurico dos Santos Veloso

Eurico dos Santos Veloso (13. huhtikuuta 1933 Sanandira – 30. syyskuuta 2023) oli brasilialainen roomalaiskatolinen arkkipiispa. Hänet vihittiin papiksi Juiz de Foran arkkihiippakuntaan 22. syyskuuta 1962 ja nimitettiin sen vihkipiispaksi sekä Selian titulaaripiispaksi 12. maaliskuuta 1987. Piispaksi vihkiminen seurasi 5. heinäkuuta. Pääkonsekraattorina toimi Juvenal Roriz, jota avustivat Antônio Carlos Mesquita, Sebastião Roque Rabelo Mendes, Hélio Gonçalves Heleno ja Lélis Lara. 22\. toukokuuta 1991 Veloso sai nimityksen Luzin koadjuuttoripiispaksi, ja 18. toukokuuta 1994 hänestä tuli sen piispa. 28. marraskuuta 2001 hän sai nimityksen Juiz de Foran arkkipiispaksi, jona hän toimi, kunnes jäi eläkkeelle 28. tammikuuta 2009. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1933 syntyneet Luokka:Vuonna 2023 kuolleet
Antônio dos Santos Cabral

thumb|right|Antônio dos Santos Cabralin patsas Antônio dos Santos Cabral (8. lokakuuta 1884 Propriá – 15. marraskuuta 1967) oli brasilialainen roomalaiskatolinen arkkipiispa. Hänet vihittiin papiksi 1. marraskuuta 1907 ja nimitettiin Natalin hiippakunnan johtoon 1. syyskuuta 1917. Piispaksi konsekroinnin suoritti 14. huhtikuuta 1918 Joaquim Arcoverde de Albuquerque Cavalcanti, jota avustivat Sebastião Leme da Silveira Cintra ja Cláudio José Gonçalves Ponce de Leon.Catholic-Hierarchy.org: Archbishop Antônio dos Santos Cabral Dos Santos Cabral sai 21. marraskuuta 1921 nimityksen Belo Horizonten piispaksi, jonka virkaan hänet asetettiin 30. huhtikuuta 1922. Hänet nimitettiin 1. helmikuuta 1924 Belo Horizonten arkkipiispaksi, jona hän toimi, kunnes kuoli 83-vuotiaana virassa. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1884 syntyneet Luokka:Vuonna 1967 kuolleet
Hidas televisio

Hidas televisio () on televisio-ohjelmien lajityyppi, joka tarkoittaa erittäin pitkiä (ja etenemiseltään hitaita) televisiolähetyksiä, joilla katetaan kokonaisuudessa jokin tietty tapahtuma. Hitaalle televisiolle on keskeisenä osana ohjelmien kommentointi suorien lähetysten aikana sosiaalisessa mediassa. Hitaan television lajityypin ohjelmat ovat erityisen suosittuja Norjassa. Norjassa on tehty ohjelmia Oslon ja Bergenin välin ajaneesta juhannusjunasta, Hurtigruten-lauttareitistä ja pikkulinnuista. Vuonna 2011 näytettyä 134-tuntia pitkää ohjelmaa Hurtigruten-lauttareitistä katsoi parhaimmillaan yli puolet norjalaisista.http://www.hs.fi/ulkomaat/art-2000002896464.html Suomessa esimerkiksi Ylen 13 tuntia kestänyt Juhannusjuna-ohjelma kattoi koko 13 tunnin junamatkan Helsingistä Rovaniemelle juhannusyönä 2012.http://www.rantapallo.fi/matkailu/ylelta-suora-maratonlahetys- junamatkasta-rovaniemelle/ Vuonna 2017 Sub tuotti ohjelman, jossa juhannusyönä auki olleen kaupan kassahihnaa kuvattiin 12 tunnin ajan suorana. Lähetyksestä kolme tuntia oli suorana televisiossa.http://www.marmai.fi/uutiset/mita- suomalaiset-ostavat-yolla-sub-ja-prisma-kaari-toteuttavat-harvinaislaatuisen- suoran-lahetyksen-6658630 ==Lähteet== Luokka:Televisio-ohjelmat
Gil Antônio Moreira

Gil Antônio Moreira (s. 9. lokakuuta 1950 Itapecerica) on brasilialainen roomalaiskatolinen arkkipiispa. Hänet vihittiin papiksi Divinópolisin hiippakuntaan 18. joulukuuta 1976 ja nimitettiin São Paulon arkkihiippakunnan vihkipiispaksi sekä Turris in Mauretanian titulaaripiispaksi 14. heinäkuuta 1999. Piispaksi vihkiminen seurasi 16. lokakuuta. Pääkonsekraattorina toimi Alfio Rapisarda, jota avustivat Cláudio Hummes ja Cristiano Portela de Araújo Pena.Catholic-Hierarchy.org: Archbishop Gil Antônio Moreira Moreira sai 7. tammikuuta 2004 nimityksen Jundiaín piispaksi, jonka virkaan hänet asetettiin 15. helmikuuta. Hän sai 28. tammikuuta 2009 nimityksen Juiz de Foran arkkipiispaksi. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1950 syntyneet Luokka:Elävät henkilöt
Arnaldo Ribeiro

Arnaldo Ribeiro (7. tammikuuta 1930 Belo Horizonte – 15. joulukuuta 2009) oli brasilialainen roomalaiskatolinen arkkipiispa. Hänet vihittiin papiksi Belo Horizonten arkkihiippakuntaan 13. maaliskuuta 1954 ja nimitettiin sen vihkipiispaksi sekä Sicilibban titulaaripiispaksi 6. marraskuuta 1975. Piispaksi vihkiminen seurasi 27. joulukuuta. Pääkonsekraattorina toimi João Resende Costa, jota avustivat José Ivo Lorscheiter ja Serafim Fernandes de Araújo.Catholic-Hierarchy.org: Archbishop Arnaldo Ribeiro Ribeiro sai 28. joulukuuta 1988 nimityksen Ribeirão Preton arkkipiispaksi, jona hän toimi, kunnes jäi eläkkeelle 5. huhtikuuta 2006. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1930 syntyneet Luokka:Vuonna 2009 kuolleet
5-hydroksi-indolyylietikkahappo

5-Hydroksi-indolyylietikkahappo (5-HIAA) on ihmiskehossa serotoniinin pääasiallinen aineenvaihduntatuote. Tähän biokemialliseen reaktioon osallistuvat entsyymit monoamiinioksidaasi ja aldehydidehydrogenaasi suurimmaksi osaksi maksassa. Kemiallisessa analyysissä virtsanäytteiden 5-HIAA pitoisuus määrittää kehon serotoniinitason. ==Kliininen merkitys== 5-HIAA testataan virtsanäytteestä, joka on tehty happamaksi lisäaineella pH- säätämiseksi arvoon kolme tai alle. Jotkin ruoat ja lääkkeet häiritsevät määrittämistä. 5-HIAA tasot voivat vaihdella erilaisten komplikaatioiden seurauksena, esimerkkinä kasvain, munuaisten vajaatoiminta ja ohutsuolen poisto. Koska 5-HIAA on serotoniinin aineenvaihduntatuote, testi tehdään usein ohutsuolen enterokromaffiinisoluissa (Kultschitzsky) kasvavan karsinoidisyövän diagnosoimiseksi, sillä nämä vapauttavat suuria määriä serotoniinia. 25 mg/24 tuntia (korkeampi jos potilaalla on imeytymishäiriö) ja tästä suuremmat arvot ovat vahva viite karsinoidista. Matalat selkäydinnesteen 5-HIAA arvot on liitetty aggressiiviseen käytökseen ja itsemurhaan väkivaltaisin keinoin, korreloiden vähentyneiden serotoniinitasojen kanssa. Nousseet serotoniinitasot sen sijaan ovat yksi tunnetuimmista biologisista löydöksistä autismista kärsivillä henkilöillä ja 5-HIAA tasot voivat heillä olla koholla. Luokka:Fenolit Luokka:Indolit Luokka:Karboksyylihapot Luokka:Nikotiiniantagonistit
Guido Iván Minda Chalá

Guido Iván Minda Chalá (s. 20. helmikuuta 1960) on ecuadorilainen roomalaiskatolinen piispa. Hänet vihittiin papiksi Ibarran hiippakuntaan 27. kesäkuuta 1998 ja nimitettiin Guayaquilin arkkihiippakunnan vihkipiispaksi sekä Nisa in Lycian titulaaripiispaksi 4. marraskuuta 2009. Piispaksi vihkiminen seurasi 28. marraskuuta. Pääkonsekraattorina toimi Antonio Arregui Yarza, jota avustivat Giacomo Guido Ottonello ja Julio César Terán Dutari.Catholic-Hierarchy.org: Bishop Guido Iván Minda Chalá == Lähteet == Luokka:Ecuadorilaiset papit Luokka:Katoliset piispat Luokka:Vuonna 1960 syntyneet Luokka:Elävät henkilöt
Abraham Kome

Abraham Boualo Kome (s. 2. heinäkuuta 1969) on kamerunilainen roomalaiskatolinen piispa. Hänet vihittiin papiksi Nkongsamban hiippakuntaan 11. joulukuuta 1999 ja nimitettiin Bafangin piispaksi 26. toukokuuta 2012. Piispaksi vihkiminen seurasi 15. heinäkuuta. Pääkonsekraattorina toimi Piero Pioppo, jota avustivat Samuel Kleda ja Dieudonné Watio.Catholic-Hierarchy.org: Bishop Abraham Kome == Lähteet == Luokka:Kamerunilaiset katoliset piispat Luokka:Vuonna 1969 syntyneet Luokka:Elävät henkilöt
Samuel Kleda

Samuel Kleda (s. 1959) on kamerunilainen roomalaiskatolinen arkkipiispa. Hänet vihittiin papiksi 9. maaliskuuta 1986 ja nimitettiin Batourin hiippakunnan johtoon 23. lokakuuta 2000. Piispaksi vihkiminen seurasi 18. helmikuuta 2001. Pääkonsekraattorina toimi Christian Wiyghan Tumi, jota avustivat Roger Pirenne ja Félix del Blanco Prieto.Catholic-Hierarchy.org: Archbishop Samuel Kleda Kleda sai 3. marraskuuta 2007 nimityksen Doualan koadjuuttoriarkkipiispaksi, ja 17. marraskuuta 2009 hänestä tuli sen arkkipiispa. == Lähteet == Luokka:Kamerunilaiset katoliset piispat Luokka:Katoliset arkkipiispat Luokka:Vuonna 1959 syntyneet Luokka:Elävät henkilöt
Dieudonné Espoir Atangana

Dieudonné Espoir Atangana (s. 20. maaliskuuta 1958) on kamerunilainen roomalaiskatolinen piispa. Hänet vihittiin papiksi Yaoundén arkkihiippakuntaan 21. kesäkuuta 1986 ja inkardinoitiin Obalan hiippakuntaan 3. heinäkuuta 1987.Catholic-Hierarchy.org: Bishop Dieudonné Espoir Atangana 26\. toukokuuta 2012 Atangana sai nimityksen Nkongsamban hiippakunnan johtoon, ja hänet vihittiin piispaksi 14. heinäkuuta. Pääkonsekraattorina toimi Piero Pioppo, jota avustivat Cornelius Fontem Esua ja Roger Pirenne. == Lähteet == Luokka:Kamerunilaiset katoliset piispat Luokka:Vuonna 1958 syntyneet Luokka:Elävät henkilöt
Tulio Luis Ramírez Padilla

Tulio Luis Ramírez Padilla (s. 28. helmikuuta 1960 Caracas) on venezuelalainen roomalaiskatolinen piispa. Hänet vihittiin papiksi Valencia en Venezuelan arkkihiippakuntaan 5. elokuuta 1984 ja nimitettiin Caracas, Santiago de Venezuelan arkkihiippakunnan vihkipiispaksi sekä Ausuccuran titulaaripiispaksi 4. huhtikuuta 2012. Piispaksi vihkiminen seurasi 8. heinäkuuta. Pääkonsekraattorina toimi Jorge Liberato Urosa Savino, jota avustivat Diego Rafael Padrón Sánchez ja Reinaldo del Prette Lissot.Catholic-Hierarchy.org: Bishop Tulio Luis Ramírez Padilla == Lähteet == Luokka:Venezuelalaiset papit Luokka:Katoliset piispat Luokka:Vuonna 1960 syntyneet Luokka:Elävät henkilöt
Joaquín Guillermo González

Joaquín Guillermo González (25. heinäkuuta 1823 Medellín – 4. tammikuuta 1888) oli kolumbialainen roomalaiskatolinen piispa. Hänet vihittiin papiksi mahdollisesti vuonna 1846. González nimitettiin 21. maaliskuuta 1873 Antioquían hiippakunnan johtoon. Piispaksi vihkiminen seurasi 21. syyskuuta. Pääkonsekraattorina toimi José Joaquín Isaza Ruiz. González erosi tehtävistään Antioquían piispana 9. elokuuta 1883.Catholic-Hierarchy.org: Bishop Joaquín Guillermo González == Lähteet == Luokka:Kolumbialaiset papit Luokka:Katoliset piispat Luokka:Vuonna 1822 syntyneet Luokka:Vuonna 1888 kuolleet
José López y Crespo

José López y Crespo (30. elokuuta 1797 San Pedro de Cornazo – 21. maaliskuuta 1875) oli espanjalainen roomalaiskatolinen piispa. Hänet vihittiin papiksi mahdollisesti vuonna 1822 ja nimitettiin Santanderin hiippakunnan johtoon 5. kesäkuuta 1859. Valinta vahvistettiin 26. syyskuuta 1859, ja López y Crespo vihitiin piispaksi 1. tammikuuta 1860. Pääkonsekraattorina toimi Miguel García Cuesta.Catholic-Hierarchy.org: Bishop José López y Crespo López y Crespo osallistui Vatikaanin ensimmäiseen kirkolliskokoukseen ja toimi Santanderin piispana, kunnes kuoli 77-vuotiaana virassa. == Lähteet == Luokka:Espanjalaiset papit Luokka:Katoliset piispat Luokka:Vuonna 1797 syntyneet Luokka:Vuonna 1875 kuolleet
Vicente Jiménez Zamora

Vicente Jiménez Zamora (s. 28. tammikuuta 1944 Ágreda) on espanjalainen roomalaiskatolinen piispa. Hänet vihittiin papiksi Osma-Sorian hiippakuntaan 29. kesäkuuta 1968 ja nimitettiin sen johtoon 21. toukokuuta 2004. Piispaksi vihkiminen seurasi 17. heinäkuuta. Pääkonsekraattorina toimi Manuel Monteiro de Castro, jota avustivat Antonio María Rouco Varela ja Francisco Gil Hellín.Catholic-Hierarchy.org: Bishop Vicente Jiménez Zamora Jiménez Samora sai 27. heinäkuuta 2007 nimityksen Santanderin piispaksi. == Lähteet == Luokka:Espanjalaiset papit Luokka:Katoliset piispat Luokka:Vuonna 1944 syntyneet Luokka:Elävät henkilöt
Lyngsalpan Landskapsvernområde

Lyngsalpan Landskapsvernområde on Lyngenin niemimaalla, Lyngsalpan-vuoriketjun ympärillä, Pohjois-Norjassa oleva maisemansuojelualue. Se sijaitsee Tromssan, Yykeän, Omasvuonon ja Paatsivuonon kuntien alueella. Pinta-alaltaan 961,061 neliökilometrin laajuinen alue julistettiin suojelukohteeksi 20. helmikuuta 2004. Alueen erityisyyksiä ovat sen tunnusomainen vuoristo sekä moninainen luonto. == Lähteet == Luokka:Norjan luonnonsuojelualueet Luokka:Tromssa Luokka:Yykeä Luokka:Omasvuono Luokka:Paatsivuono
Monoprix (Tunisia)

Société Nouvelle Maison de la Ville de Tunis tai SNMVT Monoprix () on tunisialainen vähittäiskauppaketju, jonka päämaja sijaitsee Mégrinessa, Tunisian pohjoisosassa.Mentions légales snmvt Viitattu 16.7.2012 ==Historia== Monoprix'n perusti André Lévy-Despas vuonna 1933 Tunisissa ja noin neljä vuotta myöhemmin kauppa alkoi levitä myös muihin kaupunkeihin, kuten Bizertaan, Sfaxiin, Sousseen, Menzel Bourguibaan, Lafayetteen, Monastiriin ja La Marsaan. Lévy-Despasin kuoltua hänen vaimonsa nousi toimitusjohtajaksi vuonna 1974 siihen asti, kunnes Habib Kammounin yritys osti Monoprix'n vuonna 1992. Kolme vuotta myöhemmin se siirtyi pörssiosakkeeksi, jonka myötä tunisialainen Groupe Mabrouk osti kauppaketjun omistukseensa toukokuussa 2000. Kuusi vuotta myöhemmin Monoprix laajensi toimintaansa ja perusti sivuttaismyymälät Monoprix Gourmet ja Monoprix Kids House. Sittemmin vuonna 2009 Monoprix solmi yhteistyösopimuksen ranskalaisen Monoprix'n kanssa. ==Lähteet== Luokka:Kauppaketjut Luokka:Tunisialaiset yritykset
Historia Norvegiæ

Historia Norvegiæ on tuntemattoman munkin latinaksi kirjoittama kuvaus Norjan historiasta. Tekstin arvioidaan olevan peräisin vuosien 1160 ja 1175 väliltä, vaikka on myös varovaisempia arvioita 1200-luvun alkuun. Ainoa säilynyt versio tekstistä on Brechin linnasta Skotlannista löytynyt kopio, joka on todennäköisesti kirjoittettu vuosien 1500 ja 1510 välillä.Kunin, Debra ja Carl Phelpstead, A History of Norway and the Passion and Miracles of the Blessed Óláfr (London: Viking Society for Northern Research, University College London, 2001). Historia Norvegiæ sisältää kolme kappaletta: *I Lyhyt maantieteellinen kuvaus Norjasta ja lähialueista, sekä Norjan historiasta *II Orkneyn jaarlien sukupuu *III Luettelo Norjan kuninkaista Käsikirjoituksen julkaisi Peter Andreas Munch vuonna 1850 nimellä Symbolæ ad Historiam Antiquiorem Rerum Norwegicarum. Pääversio teoksesta oli pitkään Gustav Stormin versio vuodelta 1880. Ensimmäinen käännös englanniksi julkaistiin vuonna 2001, ja vuonna 2003 tuli uusi kriittinen käännös. == Pohjoismaiden maantiede == Teos kuvaa seuraavalla tavalla Pohjoismaiden maantiedettä: ==Lähteet== ===Viitteet=== == Aiheesta muualla == *Kuninin ja Phelpsteadin käännös englanniksi (2001) Luokka:Muinaispohjoismainen kirjallisuus Luokka:Norjan historia
Rørosin kirkko

Rørosin kirkko (, tunnetaan myös nimellä Bergstadens Ziir) on Rørosin kunnassa Norjan Etelä-Trøndelagissa sijaitseva kivikirkko. Se rakennettiin vuosina 1780–1784. Rakentamisen pääarkkitehtina toimi Peter Leonard Neuman. Rørosin kirkko on Norjan viidenneksi suurin kirkko, ja sen sisällä on noin 1 600 istumapaikkaa. == Lähteet == == Aiheesta muualla == * Røros kirke Luokka:Norjan kivikirkot Luokka:Røros
Parsan luonnonpuisto

Parsan luonnonpuisto (Parsa Wildlife Reserve) on 499 km² laajuinen luonnonsuojelualue Nepalin eteläosassa, Narayanin vyöhykkeen Parsan piirikunnassa Keskisen Terain (alankovyöhykkeen) alueella. Puiston kasvillisuus on pääosin subtrooppista metsää, ja eläimistöön kuuluvat mm. intiannorsu, intiantiikeri ja leopardi, sekä yli 500 lintulajia. Alueen länsipuolella on Chitwanin kansallispuisto.Dnpwc.gov.np Viitattu 16.7.2012. == Lähteet == ==Aiheesta muualla== * Nepal National Parks Information (visitnepal.com) * Parsa Conservation Project (ntnc.org.np) Luokka:Nepalin maantiede Luokka:Narayani
Yangshuo

Yangshuo (, pinyin: Yángshuò Xiàn) on piirikunta Etelä-Kiinassa Guangxin autonomisella alueella. Hallinnollisesti se kuuluu prefektuuritason kaupunki Guiliniin. Piirikunnan pinta-ala on 1 428 neliökilometriä ja asukasmäärä on 272 223 vuonna 2010. Lijoen varrella sijaitseva alue on Etelä-Kiinan tunnetuimpia matkailukeskuksia, joka on tunnettu erityisesti jyrkkien kalkkikivivuorten hallitsemista maisemistaan. Kiinan 20 yuanin setelin takasivulla on maisemaa Yangshuosta. Kuva:RMB20dollarbackscene.jpg | Kiinan 20 yuanin setelin takasivulla olevaa maisemaa Yangshuossa. Kuva:1 guilin panorama 2011.jpg|Maisemaa Yangshuossa. == Lähteet == == Aiheesta muualla == * Yangshuo Travel Guide * TravelChinaGuide.com: Yangshuo Travel Guide Luokka:Guangxi Luokka:Kiinan piirikuntatason alueet
Jalkapallon Suomen Cup 1965

Jalkapallon Suomen Cup 1965 oli cupin yhdestoista järjestämisvuosi. Osanotto- oikeus siihen oli kaikilla seuroilla. Kilpailuun otti osaa 205 joukkuetta, joka määrä oli uusi osanottajaennätys. Joukkueet jakautuivat sarjoittain seuraavasti: mestaruussarja 11, Suomen-sarja 30, maakuntasarja 62, aluesarja 65 ja muut 37. Mestaruus- ja Suomen-sarjan joukkueet pääsivät ilman karsintaa 64 joukkueen varsinaiseen kilpailuun, muiden kesken pelattiin 147 karsintaottelua. Loppuotteluun selvisivät turkulaiset Åbo IFK ja Turun Palloseura, ja se pelattiin Olympiastadionilla. Ottelun voitti ÅIFK 1-0. == Suomen Cupin ottelut == Varsinaisen kilpailun 1. ja 2.kierros Kotijoukkue Tulos Vierasjoukkue 2.kierros Tulos Hunnit 2–4 Kronohagens IF KIF Jäntevä 0 2 Kallion Palloseura 0–5 Kotkan Jäntevä KIF Jäntevä 0 2 Hangö IK ja. 2–1 Helsingin Jalkapalloklubi HIK IFFK ja. 2 1 Turun Weikot 2–4 IF Finströms Kamraterna HIK IFFK ja. 2 1 Tampereen Kilpa-Veljet 0–5 Turun Palloseura TPS TaPa 3 1 Porin Karhut 2–4 Tampereen Palloilijat TPS TaPa 3 1 Kuopion Elo 2–1 Mikkelin Pallo-Kissat Elo KuPS 0 4 Simpeleen Urheilijat 0–3 Kuopion Palloseura Elo KuPS 0 4 Rovaniemen Pallo 1–3 Tornion Pallo -47 TP-47 VPS 3 0 Jakobstads Bollklubb 1–2 Vaasan Palloseura TP-47 VPS 3 0 Pirkkalan Viri 4–0 Rauman Iirot Viri RU-38 0 3 Rosenlewin Urheilijat -38 ? ? Viri RU-38 0 3 Tampereen Palloveikot 4–1 Helsingin Palloseura TPV KUV 0 2 Pallo-Pojat 1–3 Käpylän Urheilu-Veikot TPV KUV 0 2 Lahden Palloseura 7–0 Helsingin Kullervo LaPS MPS 4 0 Malmin Palloseura 2–1 Herttoniemen Urheilijat LaPS MPS 4 0 Turun Teräs 1–5 Tampereen Kisatoverit TKT Upo 1 3 Mikkelin Palloilijat ja. 1–2 Upon Pallo TKT Upo 1 3 Leppävaaran Pallo 1–3 Helsingin Ponnistus Ponnistus ÅIFK 2 5 Porin Pallo-Toverit 1–5 Åbo IFK Ponnistus ÅIFK 2 5 Hämeenlinnan Pallokerho 6–2 Pallo-Peikot HPK Reipas 1 2 Lappeenrannan Pallo 1–3 Lahden Reipas HPK Reipas 1 2 Hyvinkään Palloseura 3–1 Jämsänkosken Ilves HyPS KTP ja. 1 5 Sudet 1–4 Kotkan Työväen Palloilijat HyPS KTP ja. 1 5 Myllykosken Pallo -47 4–1 Saimaan Pallo MyPa TuTo 3 4 Turun Toverit 5–3 Valkeakosken Haka MyPa TuTo 3 4 IF Kraft 1–5 Seinäjoen Sisu Sisu OTP 2 4 Vasa IFK ja. 2–6 Oulun Työväen Palloilijat Sisu OTP 2 4 Vaajakosken Pallo 5–3 Kuopion Pallotoverit VaPa Tarmo 6 0 Oulun Tarmo ja. 5–2 IF Drott VaPa Tarmo 6 0 Pateniemen Vesa 4–2 Oulun Palloseura Vesa GBK 0 4 Haapamäen Pallo·Pojat 4–6 Gamlakarleby Bollklubb Vesa GBK 0 4 Cup-mestarit: Teemu Koskikuusi, Bengt Boman, Thor-Björn Lundqvist, Simo Syrjävaara, Timo Niemi, Erik Lönnfors, Pekka Laakso, Hans Martin, Reijo Kanerva, Aulis Laine ja Caj Stjärnstedt. == Lähteet == * Suomen Palloliiton toimintakertomus 3 * Suomen Palloliiton toimintakertomus 4 Luokka:Vuoden 1965 jalkapallo Luokka:Suomen Cup
Portman

Portman on seuraavien henkilöiden sukunimi: * John Portman (1924–2017), yhdysvaltalainen arkkitehti * Natalie Portman (s. 1981), yhdysvaltalainen näyttelijä * Rachel Portman (s. 1960), brittiläinen elokuvasäveltäjä * Stephen Portman (s. 1935), yhdysvaltalainen kapellimestari Luokka:Sukunimet
Radikalismi

Radikalismi on äärisuunta, joka tavoittelee läpikotaista muutosta tai uudistusta. Radikalismin vastakohtana voidaan pitää konservatismia.Suhtautuminen yhteiskunnan muuttamiseen, Internetix Radikaalit- nimitystä () alettiin käyttää ensimmäisenä Englannissa, jossa se vuoden 1815 jälkeisinä vuosina tarkoitti yhteiskunnallisten uudistusten jyrkkiä kannattajia.Taskutietojätti, Gummerus 1986 Jyväskylä, ISBN 951-20-2776-3, sivu 1705. == Suuntauksia == * Radikaali islam * Radikaali oikeisto ja äärioikeisto * Keskustaradikalismi tai radikaali keskusta tai äärikeskusta * Radikaali vasemmisto ja äärivasemmisto ===Paikallisia liikkeitä=== * Munsalan radikalismi == Katso myös == * Ekstremismi * Fanaattisuus * Taantumuksellisuus == Lähteet == *
Palosaari (Helsinki)

Palosaari () on pieni saari Mustikkamaa–Korkeasaaren kaupunginosassa Helsingissä. Se on yhdistetty Korkeasaareen penkereellä ja kuuluu Korkeasaaren eläintarhan alueeseen, mutta on suljettu yleisöltä. Palosaarta on kutsuttu myös ”Korkeasaaren kärjeksi”. Palosaaressa sijaitseva rakennus toimii Korkeasaaren villieläinsairaalana ja tarvittaessa eläintarhan karanteenina. Korkeasaaresta ja Palosaaresta rakennetaan 2020-luvulla Kruunuvuorenrantaan ulottuva Kruunusillat-raitiotie ja Kruunuvuorensilta, joita varten molempien saarien pohjoisrannalle tehdään maantäyttöjä. Täyttöaluetta kutsutaan Mieritzinrannaksi. == Historia == Palosaaressa sijaitsi vuodesta 1873 huvila, jonka rakennuttivat kapteeni Carl Hallberg ja ylipalomestari A. G. Hornborg. Huvilan 1890-luvun lopussa omistanut konsuli Viktor Ek, kauppaneuvos Victor Ekin isä, rakennutti sinne muun muassa tenniskentän. Palosaari liitettiin Korkeasaaren kansanpuistoon vuonna 1925, ja ensimmäinen silta saarten välille valmistui vuonna 1929. Palosaaressa pidettiin toisinaan eläintarhan hankkimien uusien eläinten erikoisnäyttelyitä.Korkeasaari, Hylkysaari ja Palosaari – kulttuuriympäristöselvitys, s. 9–10, 36, 40, 54, 90, 210–211. Arkkitehtitoimisto Schulman Oy & Maisemasuunnittelu Hemgård, 2010. Palosaaren kaikki vanhat rakennukset, mukaan lukien yli satavuotias huvila, purettin vuonna 1977, ja tilalle valmistui vuonna 1979 yksikerroksinen karanteenirakennus. Samalla Palosaari suljettiin ulkopuolisilta ja sinne johtanut silta korvattiin pengertiellä. Karanteenitilojen käyttötarve väheni huomattavasti, kun Euroopan unionin alueelta Suomeen tuotujen eläinten karanteenivaatimukset suurelta osin poistettiin vuonna 2006. Tiloja alettiin sen jälkeen käyttää eri puolilta Helsinkiä löydettyjen loukkaantuneiden villieläinten hoitoon. Karanteenirakennus peruskorjattiin 2011–2012. Saarella ei ole muita rakennuksia. == Villieläinsairaala == Palosaaressa toimii Korkeasaaren eläintarhan ylläpitämä, loukkaantuneita tai orvoksi jääneitä luonnonvaraisia eläimiä hoitava Villieläinsairaala. Villieläinsairaalaan tuodaan vuosittain hoitoon yli 1 000 eläintä. == Lähteet == == Aiheesta muualla == *Villieläinsairaala Korkeasaaren eläintarhan www-sivuilla Luokka:Helsingin saaret Luokka:Korkeasaari
Christian Ponder

Christian Ponder (s. 25. helmikuuta 1989 Dallas, Texas) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Hän pelasi NFL-liigassa kausina 2011–2016 edustaen urallaan kolmea eri seuraa. Ponder muistetaan etenkin uransa alkuvaiheista Minnesota Vikingsissa. ==NFL- ura== Minnesota Vikings varasi Floridan valtionyliopistossa yliopistojalkapalloa pelanneen Ponderin vuoden 2011 NFL:n varaustilaisuuden ensimmäisellä kierroksella. Tulokaskaudellaan hän onnistui varastamaan aloittavan pelinrakentajan paikan veteraani Donovan McNabbilta, joka jäätyään vakituisesti penkille vapautettiin sopimuksestaan. Ponder aloitti kauden 2012 Vikingsin kiistattomana ykköspelinrakentajana. Hänen vaihtelevista esityksistä huolimatta Vikings selvisi pudotuspeleihin ja hän piti aloittajan paikkansa koko kauden ajan. Vikings ei yleisistä odotuksista poiketen myöskään hankkinut uutta pelinrakentajaa ennen kauden 2013 alkua, joten Ponder aloittaa toisen täyden kautensa joukkueen kiistattomana ykkösenä. Ponderin heikot suoritukset saivat monet vaatimaan pelinrakentajan vaihtoa, mutta pelaajat tukivat häntä. Ponder siirrettiin kuitenkin varamieheksi lievän loukkaantumisen jälkeen, mutta varamiehet Matt Cassel ja Josh Freeman pelasivat myös huonosti. Ponder palasi aloittavaksi pelinrakentajaksi ja pelasi yhteensä yhdeksän ottelua runkosarjassa, kunnes olkapäävamma päätti hänen kautensa. Vikings varasi kevään 2014 varaustilaisuudessa pelirakentaja Teddy Bridgewaterin. Bridgewater sai aloittavan pelinrakentajan roolin ja Ponderin oli tyydyttävä varamiehen asemaan. Hän sai peliaikaa kahdessa ottelussa kauden aikana eikä Vikings tehnyt jatkosopimusta hänen kanssaan. Ponder teki sopimuksen Oakland Raidersin kanssa, mutta seura purki sopimuksen harjoituskauden jälkeen syyskuussa 2014. Ponder ei pelannut missään kaudella 2014. Kauden 2015 alkuvaiheissa Denver Broncos teki sopimuksen hänen kanssaan Peyton Manningin loukkaantumisen ajaksi. Manningin palattua kokoonpanoon, Ponder vapautettiin sopimuksesta. Kauden 2016 Ponder edusti San Francisco 49ersia, muttei saanut ollenkaan peliaikaa joukkueessa. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1988 syntyneet Luokka:Elävät henkilöt